《四明沈孝廉士安甫弱冠词笔翩翩而丹青音律咸入妙解邂逅武林甚契赋赠此章》
明代·胡应麟

桂籍誇年少，兰心托漫游。霜蹄寒照夜，风翮健凌秋。

意气狂昭寒，腰围瘦隐侯。笔摇鹦武座，箫引凤凰楼。

白练书屏脚，青缯画扇头。应知鹊桥畔，计日待牵牛。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。